'''Svineryggen''' (på [[Tysk (sprog)|tysk]] ''Schweinsrücken'' og på [[Nordfrisisk (sprog)|nordfrisisk]] ''Swinereeg''<ref>[[Nordfriisk Instituut]]: ''Nordfriesland-Karte'', 2011</ref>) er et vadeområde, der strækker sig ud fra halligen [[Langenæs (Slesvig)|Langenæs]]-[[Nordmarsk (Sydslesvig)|Nordmarsk]] til over imod nordøstende af [[Søsand]]<ref> Kongelige Sökaart-Archiv: ''Den danske Lods, Beskrivelse over de danske Farvande'', Kjöbenhavn 1850, s. 370</ref> i det nordfrisiske [[Vadehavet|vadehav]]. I nord går Svineryggen over i [[Marsknakke]]. Vadeområdet afgrænses af tidevandsrender [[Smaldyb]] og [[Nørreå (Sydslesvig)|Nørreå]] i nord og [[Sønderaa|Sønderå]] i syd. På Nørreåens modsatte bred ligger ligger [[Amrum]]s sydøstlige spids med byen [[Vitdyn]] (Hvidklit) samt vaderne Hubsand, Goting Rev og [[Nordmandsgrund]] ud for [[Før]]s sydlige kyst. Vaderne falder tør ved lavvande ([[ebbe]]) og benyttes af [[Spættet sæl|sæler]] som hvileplads. Svineryggen har også en beskyttelsesfunktion for halligen Langenæs<ref>Achim Taubert: ''Morphodynamik und Morphogenese des Nordfriesischen Wattenmeeres'', Hamborg 1986, {{ISBN|978-3-506-73642-0}}, s. 175. </ref>.
Vand